**A Pázmány Péter Katolikus Egyetem**

**Szent II. János Pál Pápa Kutatóközpont Teremtésvédelmi Kutatóintézete**

**a „Fenntarthatóság, állóképesség – az éghajlatváltozás és az ahhoz való alkalmazkodás társadalmi kihívásai” projekt keretében**

**publikációs pályázatot**

**hirdet teremtésvédelmi vonatkozású tudományos folyóiratcikk, illetve monográfia megírására.**

1. A pályázat célja a „Fenntarthatóság, állóképesség – az éghajlatváltozás és az ahhoz való alkalmazkodás társadalmi kihívásai” projekt (EKPPF/922/2021-ITM\_SZERZ) Támogatói Okiratában meghatározott kutatási program minél teljesebb megvalósítása, az Egyetem tudományos láthatóságának, nemzetközi elismertségének növelése, a kiemelkedő eredmények tudományos közlésének támogatása, a különböző tudományterületek összekapcsolása. További célja, hogy hozzájáruljon a kutatások eredményeinek társadalmi, gazdasági, környezeti hasznosíthatóságához, az ezeket célzó kezdeményezésekhez, a nemzetközi kutatói közösségbe történő beágyazottság erősítéséhez, valamint az Egyetem tudományos produktivitásának növeléshez.
2. A pályázat benyújtására jogosult minden magyar adóügyi illetékességű természetes személy, akire az alábbiak közül valamelyik feltétel vonatkozik a pályázat beadásának időpontjában:

* aki a PPKE oktatója vagy kutatója,
* aki PPKE által adományozott kitüntetéssel rendelkezik (Kitüntetési Szabályzat 2. § (1) bek.),
* aki a PPKE-vel hallgatói jogviszonyban áll,
* akinek doktori fokozatszerzési eljárása a PPKE-n van folyamatban.

1. A pályázat benyújtásának további feltételei:

* A pályázat tárgya a pályázó szerzői műveként **tudományos folyóiratcikk[[1]](#footnote-1)** vagy **monográfia[[2]](#footnote-2)** tervezete, amely legkésőbb 2025.03.31-ig elkészül kiadható, publikálható formában.
* A pályázó vállalja, hogy a mű elkészülése után 30 napon belül elindítja a megjelentetés folyamatát a pályázatban meghatározott folyóirat vagy kiadó felé.
* A pályázó vállalja, hogy a műben feltünteti, hogy megjelent műve *„A Pázmány Péter Katolikus Egyetem Teremtésvédelmi Kutatóintézete (TVKI) keretein belül megvalósuló EKPPF/922/2021-ITM\_SZERZ pályázathoz kapcsolódóan készült és került támogatásra*”.
* A pályázó vállalja, hogy a megjelenő tanulmány affiliációjában a Pázmány Péter Katolikus Egyetem Teremtésvédelmi Kutatóintézete kerül megjelölésre.
* A pályázó vállalja, hogy a PPKE-vel az elkészült pályaműre nem-kizárólagos felhasználási szerződést[[3]](#footnote-3) köt, így - kizárólag a PPKE engedélye alapján - a szerzői mű a PPKE-n kívül is publikálható.
* A pályázó vállalja, hogy a pályaműre csak a PPKE előzetes írásbeli engedélyével köt további szerződést.
* A pályázó nyilatkozik, hogy a pályaműre a pályázat beadásáig pénzügyi támogatási vagy tiszteletdíjas szerződést nem kötött, illetve ilyen döntésről nem tud, továbbá más támogatott (beleértve az EU által társfinanszírozott) projektekben arra vonatkozó támogatás nem kerül elszámolásra (kettős finanszírozás tilalma). Amennyiben a benyújtott pályaművön más támogatásra vonatkozó hivatkozás szerepel, abban az esetben a mű a pályázatból kizárásra kerül.

1. A pályázó által igényelt díjazás[[4]](#footnote-4):

* Magyar nyelvű folyóiratcikk vagy monográfia esetében szerzői felhasználási díj: bruttó 150.000 Ft/ ív
* Idegen nyelvű folyóiratcikk vagy monográfia esetében szerzői felhasználási díj: bruttó 200.000 Ft/ ív
* Monográfia esetében: lektori megbízási díj:  (1 ívre legfeljebb két lektor)
  + magyar nyelvű mű esetén: bruttó 50.000,- Ft/ív
  + idegen nyelvű mű esetén: bruttó 70.000,- Ft/ív
* Q1-es minősítésű publikáció: bruttó 800.000,- Ft/ cikk
* Q2-es minősítésű publikáció: bruttó 600.000,- Ft/ cikk
* Q3-es minősítésű publikáció: bruttó 300.000,- Ft/ cikk
* Q4-es minősítésű publikáció: bruttó 200.000,- Ft/ cikk
* D1 vagy magasabb minősítésű publikáció: bruttó 1.000.000,- Ft/ cikk

1. A pályamű terjedelme:

* tudományos folyóiratcikk esetében minimum 1 ív, legfeljebb 2 ív;
* monográfia esetében minimum 7 ív, felső korlát nincs.

1. Monográfia esetén a magyar nyelvű műnél a maximálisan adható felhasználási díj bruttó 1.500.000,- Ft, idegen nyelvű mű esetében bruttó 2.000.000,- Ft.
2. Társszerzőként megalkotandó mű esetén a pályázó társszerzői abban az esetben is jogosultak a díjazásra, ha a pályázat benyújtására önállóan nem lennének jogosultak. A lektor a pályamű támogatása esetén a pályázati jogosultságától függetlenül jogosult a díjazásra.
3. Ha a jelen pályázat benyújtására jogosult több szerző társszerzőként készíti a pályaművet, a pályázatot közösen nyújtják be. A pályázatra önállóan nem jogosult társszerző(k) egyetértő nyilatkozata a pályázat részét képezi.
4. Egy pályázó több pályázatot is beadhat, azonban egy pályamű csak egy pályázat tárgya lehet.
5. A jelen kiírás szerinti pályázat, illetve ez alapján a támogatott pályaműre a PPKE-vel megkötött szerződés nem zárja ki, hogy ugyanazon szerzői művel a Q-s vagy D1 minősítésű közlemények szerzőinek anyagi motiválására kiírt pályázaton a pályázó sikeresen pályázzon, azonos műre vonatkozóan azonban a kettős támogatás kizárt, ezért a két támogatási forma közül a pályázónak egyet kell választania.
6. A pályázatnak a következőket kell tartalmaznia:

* a hiánytalanul kitöltött pályázati űrlapot pályaművenként;
* a pályázó nyilatkozatát a pályázati feltételeknek való megfelelőségről;
* a pályázatra önállóan nem jogosult társszerző egyetértő nyilatkozatát.

1. A pályázat benyújtásának határideje: legkésőbb 2025. március 31. A befogadható pályázatok a rendelkezésre álló forrás kimerüléséig, de legkésőbb 2025. március 31-ig részesülhetnek díjazásban.
2. A pályázatot „TVKI Publikációs felhívás 2023” tárgymegjelöléssel kell elektronikusan megküldeni a palyazat.tvki@ppke.hu e-mail címre.
3. A pályázatokat a PPKE rektora által felkérten a Teremtésvédelmi Kutatóintézet intézetvezetője bírálja el a pályázat céljához a tervezett mű által való hozzájárulás értékelésével.
4. Az értékelés során kiemelt szempontot jelentenek a pályázó mű teremtésvédelmi vonatkozásai: a kutatási szakterület teremtésvédelmi vonatkozásainak feltárása, bemutatása, elemzése, illetve a nemzetközi teremtésvédelmi kontextusba helyezése.
5. A pályázatok elbírálási határideje az absztrakt igazolt beérkezésétől számított 30 nap. A sikeres pályázóval kötendő megbízási szerződés aláírása a pozitív elbírálást követő 60 napon belül várható. A díjazás teljesítési igazolás ellenében történik, melynek feltétele a művet (tanulmányt, cikket, monográfiát) megjelentető folyóirat (illetve kiadó) által kiállított írásbeli befogadó nyilatkozat.
6. A pályázó személyes adatai kezelésével kapcsolatos tájékoztatást a Pázmány Péter Katolikus Egyetem Adatvédelmi és Adatbiztonsági Szabályzata tartalmazza, ami az alábbi linken érhető el:

<https://ppke.hu/uploads/articles/34/file/Adatv%C3%A9delmi%20%C3%A9s%20Adatbiztons%C3%A1gi%20Szab%C3%A1lyzat.pdf>.

1. A pályázattal kapcsolatban további felvilágosítást a Teremtésvédelemi Kutatóintézet (palyazat.tvki@ppke.hu) nyújt.

Budapest, 2023. október 18.

*1.sz. melléklet*

**FELHASZNÁLÁSI SZERZŐDÉS**

A Pázmány Péter Katolikus Egyetem Szent II. János Pál Pápa Kutatóközpont Teremtésvédelmi Kutatóintézete által a „Fenntarthatóság, állóképesség – az éghajlatváltozás és az ahhoz való alkalmazkodás társadalmi kihívásai” projekt keretében meghirdetett

publikációs pályázathoz

|  |  |
| --- | --- |
| amely létrejött egyrészről a |  |
| Név: | **Pázmány Péter Katolikus Egyetem** |
| Székhely: | 1088 Budapest, Szentkirályi u. 28. |
| Intézményi azonosító: | FI79633 |
| Adóigazgatási azonosító szám: | 18055342-2-42 |
| Bankszámlaszám: | 11707024-20307251 |
| Aláírásra jogosult képviselője: | Dr. Kuminetz Géza György |

mint felhasználó(a továbbiakban: **Felhasználó**), másrészről

|  |  |
| --- | --- |
| Név: |  |
| Születési név: |  |
| Születési hely, év, hó, nap: |  |
| Anyja leánykori neve: |  |
| TAJ-szám: |  |
| Adóazonosító jel: |  |
| Bankszámlaszám: |  |
| Számlavezető pénzintézet neve: |  |
| Lakcím és/vagy tartózkodási, levelezési cím: |  |
| Munkahely neve, címe[[5]](#footnote-5): |  |
| Elérhetőség (telefon, e-mail): |  |

mintszerző (a továbbiakban: **Szerző)**

(a továbbiakban együttesen: **Felek**) között, alulírott napon és helyen, az alábbi feltételek mellett:

1. **A szerződés tárgya** 
   1. Felek megállapodnak abban, hogy a Szerző a Felhasználó rendelkezésére bocsátja az alábbi 1. 2. pontban megjelölt, szerzői jogi védelem alá eső szerzői művet(a továbbiakban: **Mű**), és a megalkotott Műre vonatkozóan felhasználási jogot enged a Felhasználó részére a 4. pontban foglaltak szerint*.*
   2. A Felek az 1.1. pont szerinti Művet a következőként határozzák meg:

A Mű címe:

A Mű szerzője/ szerzői:

*Amennyiben a Műnek több szerzője van:*

*Felek rögzítik, hogy a Mű a Szerzői jogról szóló 1999. évi LXXVI törvény (a továbbiakban: Szjt.) 5. §-ban foglaltak szerinti közös műnek minősül.*

1. **A szerződés teljesítése** 
   1. Pázmány Péter Katolikus Egyetemen működő II. Szent János Pál Pápa Kutatóközpont Teremtésvédelmi Kutatóintézete (a továbbiakban: TVKI) a “*Fenntarthatóság, állóképesség – az éghajlatváltozás és az ahhoz való alkalmazkodás társadalmi kihívásai*” című projekt (EKPPF/922/2021-ITM\_SZERZ) megvalósításának részeként Publikációs Pályázati Felhívást tett közzé. A Mű ennek a Publikációs Pályázati Felhívásnak a keretében jött létre.
   2. A Szerző a Művet \_\_\_\_\_ év \_\_\_\_\_\_\_\_hó \_\_\_ napjáig köteles a Felhasználónak átadni az alább meghatározott módon: \_\_\_\_\_\_\_\_\_\_\_\_\_\_\_\_\_ (kézirat, digitális adathordozó, stb.).
   3. Ha a Szerző a Mű átadásával késedelembe esik, jelen szerződés szerint járó felhasználási díja a késedelem minden napjára 0,1%-al csökken.
2. **Az elfogadás**
   1. Felhasználó a Mű elfogadásáról az átadástól számított 30 napon belül köteles nyilatkozni. A nyilatkozat megtételére a Felhasználó képviseletében jogosult:

név: \_\_\_\_\_\_\_\_\_\_

beosztás/tisztség: \_\_\_\_\_\_\_\_\_

Ha a Felhasználó az elfogadásra nyitva álló határidőn belül nem nyilatkozik, a Művet elfogadottnak kell tekinteni. Ha a Művet a Felhasználó javításra visszaadja, a nyilatkozatban a javításra megfelelő határidőt kell tűzni.

* 1. A kijavított Mű elfogadására, illetve ismételt javításra történő visszaadására a 3.1. pont rendelkezéseit kell megfelelően alkalmazni. Ha a Szerző az alkotást a megjelölt határidőig nem javítja ki, vagy a Mű a kijavítást követően sem alkalmas felhasználásra (kiadásra), a Felhasználó a szerződéstől díjfizetési kötelezettség nélkül elállhat.
  2. Ha a Szerző a kijavítást alapos ok nélkül megtagadja, vagy azt határidőre nem végzi el, a Felhasználó a szerződéstől díjfizetés nélkül elállhat.

1. **A felhasználási jogok terjedelme**
   1. Szerző a Műre vonatkozóan jelen szerződés aláírásával

* területi korlátozás nélkül;
* határozatlan időtartamra szóló;
* nem kizárólagos;
* valamennyi felhasználási módra kiterjedő

felhasználási jogot enged a Felhasználó részére.

* 1. A Felhasználó a felhasználási jogok keretében jogosult:
* a Művet vagy annak részét valamennyi ismert módon, alkalom- és példányszámbeli korlátozás nélkül, bármely eljárással és adathordozón többszörözni, ideértve a számítógéppel vagy elektronikus adathordozóra történő másolást, többszörözést és digitalizálást is;
* többszörözött példányokat bármilyen módon és adathordozón, alkalombeli korlátozás nélkül, bárki részére akár ingyenesen, akár ellenszolgáltatásért terjeszteni;
* a Művet bármilyen módon és alkalombeli korlátozás nélkül bárki részére a nyilvánossághoz közvetíteni, amely magában foglalja különösen a Mű interneten/számítógépes hálózat útján történő nyilvánossághoz közvetítésének (streaming), továbbá a Mű olyan módon történő hozzáférhetővé tételének jogát is, hogy a távollevő közönség tagjai a hozzáférés helyét és idejét egyénileg választhassák meg;
* a Művet (papír alapon vagy digitális formában) adatbázisba, gyűjteménybe felvenni vagy más művekkel, azok részeivel, egyéb anyagokkal összekapcsolni, és az adatbázis, gyűjtemény vagy az összekapcsolás folytán létrejött anyag részeként a jelen pontban rögzített bármely módon felhasználni;
* a Művet bármely nyelvre lefordítani és a lefordított művet a jelen pontban rögzített bármely módon felhasználni.
  1. Ha a jelen szerződésben meghatározott felhasználási módok a szerződés hatálya alatt úgy változnak, illetve bővülnek, hogy a szerződés megkötésekor ismert és a szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, a jelen szerződéssel megszerzett felhasználási jog e megváltozott, illetve kibővült felhasználási módokra is kiterjed.
  2. A nem kizárólagos felhasználási jogra tekintettel a Szerző jogosult a Művet jelen szerződés keretein kívül is publikálni azzal a feltétellel, hogy a publikálásra kizárólag a Felhasználó előzetes írásbeli engedélyével kerülhet sor. Szerző vállalja, hogy a Mű publikálásakor minden alkalommal feltünteti, miszerint műve *„ A Pázmány Péter Katolikus Egyetem Teremtésvédelmi Kutatóintézete (TVKI) keretein belül megvalósuló EKPPF/922/2021-ITM\_SZERZ pályázathoz kapcsolódóan készült és került támogatásra*”.
  3. Szerző vállalja, hogy a megjelenő tanulmány affiliációjában a Pázmány Péter Katolikus Egyetem Teremtésvédelmi Kutatóintézete kerül megjelölésre.

1. **Díjazás** 
   1. Felhasználó a Mű elfogadásától számított 30 munkanapon belül az átengedett felhasználási jog ellenértékeként bruttó \_\_\_\_\_\_\_\_ Ft, azaz \_\_\_\_\_\_\_\_ forint felhasználási díjat fizet a Szerzőnek.
   2. Felek egybehangzóan kijelentik, hogy az 5.1. pontban meghatározott díjat a felhasználással kapcsolatban elérhető eredménnyel arányosnak tekintik.
   3. Ha a Művet az elfogadó nyilatkozat megtételének elmulasztása miatt kell elfogadottnak tekinteni (lásd: 3.1 pont), a felhasználási díjat az elfogadásra nyitva álló határidő lejártát követő 60 munkanapon belül kell megfizetni. Ebben az esetben a Felhasználó köteles megkeresni a Szerzőt azért, hogy a kifizetés jogszerűen megtörténhessen.
   4. Ha a Felhasználó a felhasználási díj megfizetésével késedelembe esik, a késedelem időtartamára a jegybanki alapkamatnak megfelelő késedelmi kamatot köteles fizetni.
   5. A felhasználási díj a Szerző által megadott bankszámlára történő átutalással kerül kifizetésre. A Szerző köteles a felhasználási díj kifizetéséhez szükséges, vonatkozó SZJA-, Tbj-, valamint az egyéb jogszabályokban előírt nyilatkozatokat megtenni. Amíg a Szerző e nyilatkozatokat nem teszi meg, a Felhasználó a kifizetés elmaradásával nem esik késedelembe.
2. **Szavatosság**
   1. A Szerző kijelenti, hogy kizárólagos szerzője a Műnek, amely egyéni, eredeti jellegű, és a saját szellemi alkotása.
   2. A Szerző szavatol azért, hogy a Művön nem áll fenn harmadik személynek olyan joga, amely a Felhasználó jelen szerződés szerinti jogszerzését és felhasználását korlátozná vagy akadályozná, vagy amely alapján a Felhasználónak a harmadik személlyel szemben fizetési vagy egyéb helytállási kötelezettsége keletkezne. Amennyiben a Művön harmadik személynek szerzői joga áll fenn, úgy a Felhasználó jogosult jelen szerződéstől díjfizetés nélkül elállni.
3. **Kapcsolattartók** 
   1. Felek a jelen szerződés teljesítése során az alábbi kapcsolattartó személyek útján érintkeznek:

**Felhasználó részéről:**

név:

telefonszám:

e-mail:

cím:

**Szerző részéről:**

név:

telefonszám:

e-mail:

cím:

* 1. A Felhasználó kapcsolattartója jelen szerződés módosítására, megszűntetésére, a teljesítés igazolására nem jogosult.

1. **Személyhez fűződő jogok** 
   1. A felek megállapodnak abban, hogy a szerződéssel megszerzett felhasználási jog gyakorlása során - a felhasználás jellegéhez igazodó módon - a Szerző nevét az alábbiak szerint kell feltüntetni: \_\_\_\_\_\_\_\_\_\_\_\_\_\_\_\_\_.
   2. Felhasználó is jogosult a szerződés tartama alatt a Szerző névfeltüntetési-, illetve a Mű egységének védelméhez fűződő jogának védelmében fellépni.
2. **Vegyes és záró rendelkezések** 
   1. Felek kötelesek a jelen szerződés alapján szükséges valamennyi nyilatkozatot írásban megtenni. Jelen szerződést a Felek kizárólag írásban, közös megegyezéssel módosíthatják.
   2. Felek megállapodnak abban, hogy a jelen szerződésben nem rendezett kérdésekben az Szjt., a Polgári Törvénykönyvről szóló 2013. évi V. törvény, a magyar jog egyéb rendelkezései, valamint a Pázmány Péter Katolikus Egyetem belső szabályozóinak rendelkezései az irányadók.
   3. A Felek kölcsönös kötelezettséget vállalnak arra, hogy a szerződésből eredő valamennyi vitát megkísérelnek békésen, peren kívüli egyezséggel rendezni. Ennek sikertelensége esetén kikötik a Pesti Központi Kerületi Bíróság, illetve hatáskörtől függően a Fővárosi Törvényszék illetékességét.
   4. A Felhasználó szervezetében bekövetkezett változás esetén a jelen szerződésben foglalt jogok és kötelezettségek a Felhasználó jogutódjára szállnak át. Jogutódlásnak tekintendő a feladatok ellátásának más szervezetre történő átszállása is. A jogutódlás tényéről a Felhasználó a Szerzőt köteles írásban tájékoztatni.
   5. Amennyiben jelen szerződés valamelyik rendelkezése, vagy rendelkezésének egy része érvénytelen, vagy végrehajthatatlan lenne, úgy ez nem érinti a szerződés többi részének érvényességét, kivéve, ha azt a Felek az érvénytelen rész nélkül nem kötötték volna meg. A Felek kötelezik magukat arra, hogy az érvénytelenné vagy végrehajthatatlanná vált rendelkezést olyan rendelkezéssel helyettesítik, amely a lehető legjobban megfelel a szerződés céljának és a Felek szerződéskötéskor meglévő akaratának.
   6. Jelen szerződés az aláírásának napján lép hatályba és határozatlan időtartamra jön létre.
   7. Bármelyik fél jogosult jelen szerződést írásban, indokolással ellátott felmondással azonnali hatállyal felmondani, amennyiben a másik fél a jelen szerződés rendelkezéseit súlyosan megszegi és a szerződésszegés megszüntetésére, illetve következményeinek orvoslására történő írásbeli felszólítás ellenére – az abban foglalt észszerű határidőn belül – nem szünteti meg a szerződésszegést, illetve nem orvosolja annak következményeit.
   8. A teljesítés során a Szerző tudomására jutott – a Felhasználóval, illetve a Felhasználó tevékenységével kapcsolatos – adatok, információk, vagyoni értékű szervezési ismeretek üzleti titkot képeznek. A Szerző az üzleti és egyéb titkot, más hasonló adatot, információt köteles bizalmasan kezelni, azokat kizárólag a jelen szerződés teljesítéséhez használhatja fel, illetve Felhasználó előzetes írásbeli hozzájárulása alapján hozhatja nyilvánosságra, illetve harmadik személy tudomására. A Szerző a titoktartási kötelezettségének a jelen megállapodás megszűnését követően is köteles eleget tenni.

A jelen szerződést a Felek – az alulírott helyen és időpontban – elolvasás után, mint akaratukkal mindenben megegyezőt, jóváhagyólag írják alá. A jelen szerződés négy (4), egymással megegyező eredeti példányban készült.

Kelt:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Szerző** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pázmány Péter Katolikus Egyetem**  **Felhasználó** |

1. A pályázat során elkészült műnek tekinthető az az új, megvitatásra érdemes, kellően kidolgozott és igényesen megírt gondolatokat megfelelően szerkesztett és hivatkozott, monográfiák esetében lektorált mű, amely mind tartalmával, mind formájával megfelel a megjelentetésre jelölt Kiadó elvárásainak. [↑](#footnote-ref-1)
2. A monográfia egy témát, problémát, jelenséget átfogóan, a teljesség igényével tárgyaló, fejezetekre tagolódó könyv, amely a meglévő ismeretek szintetizálására építve új tudományos eredményeket tartalmaz. [↑](#footnote-ref-2)
3. A felhasználási szerződés 1.sz. mellékletként jelen pályázati felhívás elválaszthatatlan mellékletét képezi. [↑](#footnote-ref-3)
4. Külföldi lapban történő publikáció esetén, ha a megjelenést biztosító lap minősítése nem egyértelmű, a kérdéses lap minősítésének a besorolását a TVKI Intézetvezetője határozza meg eseti jelleggel. [↑](#footnote-ref-4)
5. [↑](#footnote-ref-5)